Vi starter rejsen i Letland hos bryggeriet Nurme Brewing. Her får du deres Pils, som er i klassisk tysk pilsner-stil. Det er en super venlig, clean og frisk pilsner. En øl, som kan kategoriseres som en vaskeægte tørstslukker. Denne velafbalancerede pilsner er kendetegnet ved en blanding af mild maltet sødme med behagelig blomsterbitterhed fra den tyske Mittelfrüh-humle og et strejf af tørhed. Nurme Brewing er placeret i Riga, hvor de har bryggeri og taproom i et gammelt industrikvarter. Et virkelig hyggeligt sted, der klart er et besøg værd, hvis man er på de kanter. Serveringstemperatur ca 5° - direkte fra køleskabet